ચોમાસાનું સત્તાવાર આગમન થઇ ચૂક્યુ છે. છેલ્લા અઠવાડિયાથી દક્ષિણ ગુજરાત સહિત રાજ્યના કેટલાક વિસ્તારોની ધરતી ઉપર મેઘરાજા બરાબરના મહેરબાન થયા હોય તેમ મૂશળધાર ખાબકી રહ્યાં છે. પરંતુ ગાંધીનગર શહેર અને ચાર તાલુકાની ભૂમિ હજુ કોરી ધાકોર હોય તેવી હાલત છે. અત્યાર સુધીમાં માત્ર ગાંધીનગર શહેરમાં એક ઇંચ વરસાદ થયો છે. દહેગામમાં છૂટાછવાયા ઝાપટા પડ્યા હતાં. પરંતુ માણસા અને કલોલમાં હજુ સુધી અડધો ઇંચ પણ વરસાદ થયો નથી.